CELEX: 52006PC0650
Language: mt
Date: 2006-10-27
Title: Proposta għal regolament tal-Kunsill Dwar l-implimentazzjoni ta' l-għaxar Fond Ewropew għall-Iżvilupp

Avviż Legali Importanti

|

52006PC0650

Proposta għal regolament tal-Kunsill Dwar l-implimentazzjoni ta' l-għaxar Fond Ewropew għall-Iżvilupp  /* KUMM/2006/0650 finali */  

	[pic] | KUMMISSJONI TAL-KOMUNITAJIET EWROPEJ |Brussel 27.10.2006KUMM(2006) 650 finaliProposta għalREGOLAMENT TAL-KUNSILLDwar l-implimentazzjoni ta' l-għaxar Fond Ewropew għall-Iżvilupp(preżentata mill-Kummissjoni)MEMORANDUM TA’ SPJEGAZZJONIIl-Kunsill Ewropew tal-15 u s-16 ta’ Diċembru 2005 ddeċieda li l-kooperazzjoni ġeografika ma’ l-Istati Afrikani, Karibej u tal-Paċifiku (ACP) għandha tkompli tiġi ffinanzjata mill-Fond inter-governattiv Ewropew għall-Iżvilupp (EDF) għall-perjodu 2008-2013. Ir-Rappreżentanti ta’ l-Istati Membri, f’laqgħa fi ħdan il-Kunsill, ikkonfermaw li l-ammont ta’ €22 682 miljun maħsuba għal dan l-għan jinkludu wkoll il-kooperazzjoni mal-Pajjiżi u t-Territorji Barranin (OCTs) li għalihom tapplika l-Parti Erbgħa tat-Trattat tal-KE u l-ispejjeż ta’ appoġġ marbuta direttament ma’ l-implimentazzjoni ta’ l-EDF.Il-Kunsill Konġunt tal-Ministri, f’laqgħa f’Port Moresby fit-2 ta’ Ġunju 2006 ddeċieda dwar il-qafas finanzjarju multi-annwali 2008-2013 għall-kooperazzjoni taħt il-Ftehim ta’ Sħubija ta’ l-ACP-EC iffirmat f’Cotonou fit-23 ta’ Ġunju 2000 u rivedut fil-Lussemburgu fil-25 ta’ Ġunju 2005. Il-Kunsill ta' l-Affarijiet Ġenerali u r-Relazzjonijiet Esterni tas-17 ta' Lulju 2006 ffirma l-Ftehim Intern dwar l-iffinanzjar ta' l-Għajnuna Komunitarja taħt il-qafas finanzjarju multi-annwali 2008-2013 dwar l-allokazzjoni ta' assistenza finanzjarja għall-OCT. Il-Kummissjoni qed tħejji proposta sabiex temenda d-Deċiżjoni tal-Kunsill 2001/822/KE tas-27.11.2001 dwar l-assoċjazzjoni ta' l-OCT mal-KE.Permezz tal-Ftehim Intern iffirmat fis-17 ta’ Lulju 2006, twaqqaf l-għaxar EDF, li jkopri l-kooperazzjoni ġeografika ma’ l-ACP u l-OCT għall-perjodu 2008-2013. Il-Ftehim Intern jiddefinixxi aktar il-pakketti finanzjarji varji ta’ l-għaxar EDF u l-medda ta’ kontribuzzjoni għall-Istati Membri, iwaqqaf Kumitat ta’ Rappreżentanti ta’ l-Istati Membri fil-Kummissjoni (Kumitat EDF) u Kumitat simili fil-Bank Ewropew għall-Investiment (EIB) għat-tmexxija tal-Faċilità ta’ Investiment iffinanzjata mill-EDF (Kumitat IF), li jiddetermina s-saħħa tal-voti u t-tmexxija permezz ta’ maġġoranza kwalifikata fihIl-Ftehim Intern jantiċipa wkoll l-adozzjoni mill-Kunsill, b’unanimità, ta’ regolament ta’ implimentazzjoni għall-għaxar EDF, u l-adozzjoni mill-Kunsill, li jaġixxi b’maġġoranza kwalifikata, ta’ regolament finanzjarju għall-għaxar EDF, it-tnejn li huma bbażati fuq proposta mill-Kummissjoni u wara konsultazzjoni ma’ l-EIB u, għar-regolament finanzjarju, mal-Qorti ta’ l-Awdituri.Dwar ir-regolament ta’ implimentazzjoni, il-Ftehim Intern jgħid li din għandha jkollha modifiki u titjib xieraq fil-proċeduri ta' programmar u teħid ta' deċiżjonijiet meta mqabbla mad-disa' EDF, kif ukoll li tkun tarmonizza l-proċeduri tal-Komunità’u l-EDF sa fejn ikun possibbli, inklużi aspetti ta’ ko-finanzjament, u li tistabbilixxi proċeduri partikolari ta’ tmexxija għall-Faċilità dwar il-Paċi.Il-Kummissjoni qed tħejji proposta għar-regolament finanzjarju ta’ l-għaxar EDF li għandha titressaq quddiem il-Kunsill fix-xhur li ġejjin. Il-proposta preżenti għar-regolament ta' implimentazzjoni ta' l-għaxar EDF tkopri l-proċeduri ta' programmar u teħid ta' deċiżjonijiet li taħt id-disa' EDF kienu inklużi fil-ftehim intern. Jekk dawn il-kwistjonijiet ikunu indirizzati issa permezz ta’ regolament separat li ma jkunx jeħtieġ ratifika, jista’ jkun evitat aktar dewmien fit-tnedija tal-proċess ta’ ratifika tal-Ftehim Intern, filwaqt li l-Kummissjoni tkun f’qagħda li tressaq proposta dwar modalitajiet ta’ implimentazzjoni li tkun aktar konformi mal-proċeduri proposti taħt il-koperazzjoni finanzjata mill-baġit Komunitarju.Il-proposta preżenti tirrifletti kemm jista’ jkun il-pożizzjoni komuni tal-Kunsill dwar l-adozzjoni ta' Regolament tal-Parlament Ewropew u tal-Kunsill li tistabbilixxi strument ta' finanzjament għall-kooperazzjoni dwar l-iżvilupp (DCI) li kien adottat fit-23 ta’ Lulju 2006. Il-modifikazzjonijiet u t-titjib ewlieni meta mqabbla mad-disa’ EDF huma dawn li ġejjin:-  Attenzjoni mtejba tal-kumitat ta’ tmexxija ta’ l-EDF dwar kwistjonijiet strateġiċi u sorveljanza. Il-bidla ewlenija f’dan il-qasam hi dik tal-prattika tat-tressiq ta’ proposti ta’ finanzjament lill-kumitat ta’ l-EDF għal opinjoni, sostitwita mit-tressiq ta’ programmi annwali ta' azzjoni għall-opinjoni. Dawn il-programmi ta’ azzjoni għandhom jispeċifikaw l-għanijiet imfittxija, l-oqsma ta’ intervent, ir-riżultati mistennija, il-proċeduri ta’ tmexxija u l-ammont totali ta’ ffinanzjar ippjanat kif ukoll deskrizzjoni ta’ l-operazzjonijiet li għandhom ikunu ffinanzjati u indikazzjoni ta’ l-ammonti u l-iskeda ta’ implimentazzjoni għal kull operazzjoni. Dan jippermetti approċċ aktar koerenti lejn l-implimentazzjoni b’interazzjoni permanenti bejn il-karta ta’ strateġija multi-annwali tal-bidu u t-traduzzjoni tagħha fi strateġiji annwali ta’ rispons. Iwassal ukoll għal approċċ aktar pragmatiku għall-implimentazzjoni u għalhekk għal ċiklu ta’ implimentazzjoni b’inqas xkiel.-  Karti ta’ strateġija, allokazzjonijiet ta’ għajnuna u programmi indikativi kif ukoll kwalunkwe modifika f’dawn b’riżultat ta’ reviżjonijiet perjodiċi jew ad hoc jibqgħu soġġetti għal opinjoni preliminari tal-Kumitat ta’ l-EDF, kif inhuma wkoll il-miżuri speċjali kollha li jaqbżu l-għaxar miljun euro.-  Il-Kumitat ta’ l-EDF għandu jirċievi l-kriterji ta’ l-allokazzjoni ta’ l-għajnuna għall-informazzjoni u diskussjoni, il-miżuri speċjali li ma jaqbżux l-għaxar miljun euro u r-rapporti varji ta’ sorveljanza u evalwazzjoni. Rapporti annwali u reviżjoni tal-prestazzjoni mwettqa fuq il-bażi ta’ proposta mressqa mill-Kummissjoni fl-2010 għandhom jitressqu lill-Kunsill. Kwalunkwe deċiżjoni sabiex tinħareġ parti mill-fondi jew il-fondi kollha dekommessi wara l-31.12.2007 minn EDFs preċedenti tittieħed mill-Kunsill, li jaġixxi unanimament, fuq din il-bażi.-  It-twaqqif ta’ qafas għall-ko-finanzjament li jkun elaborat aktar fir-regolament finanzjarju.-  Proċeduri speċjali ta’ tmexxija għall-Faċilità dwar il-Paċi.-  Iżjed possibbiltajiet għal kooperazzjoni reġjonali, inkluż bejn l-ACP u r-reġjuni l-aktar imbiegħda ta' l-UE, bl-identifikazzjoni ta' prijoritajiet u riżorsi speċifiċi komuni u bit-tisħiħ tal-koordinazzjoni ta' l-għażla ta' proġetti ta' interess komuni, inkluż permezz tal-mobilizzazzjoni ta' l-assistenza teknika kif ukoll permezz ta' kumitati ta' sorveljanza ta' programmi li jinvolvu partijiet interessati varji.-  Enfasi fuq il-prinċipju ta’ koordinazzjoni ma’ l-Istati Membri u donaturi u partijiet interessati oħra dwar il-prinċipju ta’ sussidjarjetà u kumplimentarjetà bejn il-programmi tematiċi u l-kooperazzjoni ġeografika, billi appoġġ iffinanzjat mill-baġit Komunitarju (per eżempju pajjiżi tal-protokoll dwar iz-zokkor u programmi tematiċi) għandu, fejn applikabbli, jkun integrat fil-karti ta' strateġija ġeografika.-  L-introduzzjoni ta’ approċċ programmat għall-iffinanzjar intra-ACP.Proposta għalREGOLAMENT TAL-KUNSILLDwar l-implimentazzjoni ta' l-għaxar Fond Ewropew għall-IżviluppIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Ftehim ta’ Sħubija bejn il-membri tal-Grupp ta' Stati Afrikani, Karibej u Paċifiċi (minn hawn 'il quddiem imsejħa ‘l-Istati ta’ l-ACP’) fuq naħa u l-Komunità Ewropea u l-Istati Membri tagħha fuq in-naħa l-oħra, iffirmat f'Cotonou (il-Benin), fit-23 ta' Ġunju 2000[1] u rivedut u ffimrat fil-Lussemburgu (il-Gran Dukat tal-Lussemburgu) fil-25 ta' Ġunju 2005[2] (minn hawn 'il quddiem imsejjaħ ‘il-Ftehim ta’ Sħubija ACP-KE’),Wara li kkunsidra l-Ftehim Intern bejn ir-Rappreżentanti tal-Gvernijiet ta’ l-Istati Membri, li ltaqgħu fi ħdan il-Kunsill, dwar l-iffinanzjar ta’ l-għajnuna Komunitarja taħt il-qafas finanzjarju multi-annwali għall-perjodu 2008 sa l-2013 skond il-Ftehim ta’ l-ACP-KE dwar l-allokazzjoni ta’ assistenza finanzjarja għall-Pajjiżi u Territorji Barranin li għalih tapplika Parti Erbgħa tat-Trattat ta’ KE (minn hawn ‘il quddiem imsejjaħ il-‘Ftehim Intern’) adottat mill-Kunsill fis-17 ta’ Lulju 2006 u b’mod partikolari l-Artikolu 10(1) tiegħu[3],Wara li kkunsidra l-proposta mill-Kummissjoni[4],Wara li kkunsidra l-opinjoni tal-Bank Ewropew ta’ l-Investiment[5],Billi:(1) Deċiżjoni Nru 1/2006 tal-Kunsill tal-Ministri ta' l-ACP-KE tat-2 ta' Ġunju 2006 tispeċifika l-qafas finanzjarju multi-annwali għall-perjodu 2008 sa l-2013 u ddaħħal l-Anness ġdid Ib fil-Ftehim ta' l-ACP-KE[6].(2) Dan il-Ftehim Intern jiddefinixxi l-pakketti finanzjarji varji ta’ l-għaxar Fond Ewropew għall-Iżvilupp (minn hawn ‘il quddiem imsejjaħ l-‘EDF’), il-medda ta’ kontribuzzjoni u l-kontribuzzjonijiet għall-għaxar EDF, iwaqqaf Kumitat ta’ Rappreżentanti ta’ l-Istat Membri fil-Kummissjoni (minn hawn ‘il quddiem imsejħa ‘l-Kumitat ta’ l-EDF’) u Kumitat simili fil-Bank Ewropew għall-Investiment (minn hawn ‘il quddiem imsejjaħ ‘il-Kumitat IF'), u jiddetermina s-saħħa tal-vot u t-tmexxija b’maġġoranza kwalifikata fihom.(3) Il-Ftehim Intern jistabbilixxi l-ammont globali ta' għajnuna Komunitarja lill-Istati ta' l-ACP (eskluża r-Repubblika ta' l-Afrika t'Isfel) u lill-Pajjiżi u t-Territorji Barranin (minn issa ‘l quddiem imsejħa l-‘OCTs’) għall-perjodu ta’ sitt snin bejn l-2008-2013 ta’ EUR 22.682 miljun mill-10 EDF kontribwit mill-Istati Membri. Mill-ammont ta’ l-għaxar EDF stabbilit mill-Ftehim Intern, għandhom ikunu allokati EUR 21.966 miljuni lill-Istati ta’ l-ACP kif speċifikat fil-qafas finanzjarju multi-annwali 2008-2013 imsemmi fl-Anness Ib tal-Ftehim ta’ l-ACP-KE, 286 miljun euro għandhom ikunu allokati għall-OCT u 430 miljun euro għandhom jiġu allokati lill-Kummissjoni għal nefqiet ta’ appoġġ marbuta ma’ l-ipprogrammar u l-implimentazzjoni ta’ l-EDF mill-Kummissjoni.(4) Miżuri koperti mir-Regolament tal-Kunsill 1257/96 ta' l-20 ta' Ġunju 1996 dwar l-għajnuna umanitarja[7], u eliġibbli għal finanzjament taħt dan, għandhom ikunu ffinanzjati taħt l-għaxar EDF biss f’ċirkustanzi eċċezzjonali, fejn tali assistenza tkun tinħtieġ sabiex tkun żgurata l-kontinwità minn kriżijiet għal kundizzjonijiet stabbli għall-iżvilupp u din ma tkunx tista' tiġi ffinanzjata mill-baġit Komunitarju.(5) Miżuri koperti mir-Regolament (KE) No […] tal-Parlament Ewropew u tal-Kunsill ta’ […] li jistabbilixxu strument għall-istabbiltà għandhom ikunu finanzjati biss taħt l-EDF fejn ikun hemm il-ħtieġa li tkun żgurata l-kontinwità tal-kooperazzjoni mill-kriżi għal kundizzjonijiet stabbli għall-iżvilupp. Fil-11 ta’ April 2006, il-Kunsill adotta l-prinċipju sabiex jiffinanzja l-Faċilità Afrikana għall-Paċi mill-għaxar EDF għal ammont ta’ mhux aktar minn 300 miljun euro li jkopru l-perjodu tal-bidu 2008-2010.(6) Pajjiżi ta’ l-ACP fil-protokoll dwar iz-zokkor effettwati mir-riforma Komunitarja fiz-zokkor għandhom jibbenefikaw minn miżuri ta’ akkumpanjament finanzjati permezz tar-Regolament (KE) […] tal-Parlament Ewropew u tal-Kunsill ta’ […] li jistabbilixxi strument għal kooperazzjoni dwar l-iżvilupp (DCI)[8]. L-ACP jkollhom aċċess ukoll għal assistenza Komunitarja minn programmi tematiċi provduti bid-DCI u bir-Regolament (KE) […] tal-Parlament Ewropew u tal-Kunsill ta’ […] li jistabbilixxu strument ta’ ffinanzjar għall-promozzjoni tad-demokrazija u d-drittijiet umani[9]. Dawk il-programmi tematiċi għandhom iżidu l-valur u jkunu koerenti, sussidjarji u addizzjonali għall-programmi ġeografiċi finanzjati taħt l-EDF.(7) Il-Ftehim ta' l-ACP-KE, fl-Artikolu 28 tiegħu, jisħaq dwar l-importanza ta' kooperazzjoni reġjonali fost l-ACP, l-OCTs u r-reġjuni l-aktar imbiegħda tal-Komunità.(8) Id-Deċiżjoni tal-Kunsill 2005/7226/KE tat-30 ta’ Mejju 2005[10] tistabbilixxi d-data li warajha l-fondi tad-disa’ EDF immexxija mill-Kummissjoni, is-sussidji fuq l-interess immexxija mill-Bank Ewropew għall-Investiment (minn hawn ‘il quddiem imsejjaħ ‘l-EIB') u d-dħul miġbur mill-interess fuq dawn l-approporjazzjonijiet ma jkunux iżjed kommessi. Din id-data tiġi riveduta jekk dan ikun meħtieġ.(9) Sabiex ikun implimentat l-EDF, il-proċedura għall-ipprogrammar, l-eżaminazzjoni u l-approvazzjoni ta’ l-għajnuna għandha tkun deċiża, u għandhom ikunu stabbiliti r-regoli dettaljati għas-sorveljanza ta’ l-użu ta’ l-għajnuna. Fis-17 ta’ Lulju 2006 r-rappreżentanti tal-Gvernijiet ta’ l-Istati Membri li ltaqgħu fi ħdan il-Kunsill adottaw deċiżjoni dwar l-applikazzjoni proviżorja tal-Ftehim Intern dwar l-iffinanzjar ta’ għajnuna komunitarja taħt il-qafas finanzjarju multi-annwali għall-perjodu mill-2008 sa l-2013 skond il-Ftehim ta’ l-ACP-KE dwar l-allokazzjoni ta’ assistenza finanzjarja għall-OCT li għalihom tapplika l-Parti Erbgħa tat-Trattat ta’ KE[11], għall-iskop ta’ l-adozzjoni tar-Regolament ta’ Implimentazzjoni u r-Regolament Finanzjarju u, inter alia , għall-għanijiet tat-twaqqif tal-Kumitat dwar l-EDF u l-Kumitat tal-Faċilità ta' Investiment.(10) Il-Kunsill ta’ l-24 ta’ Novembru 2004 adotta konklużjonijiet dwar l-effettività ta’ l-azzjonijiet esterni ta’ l-UE, inkluż aktar tisħiħ tal-kumplimentarjetà u l-koordinazzjoni bejn il-Komunità u l-koperazzjoni dwar l-iżvilupp ta’ l-Istati Membri. Fl-24 ta’ Mejju 2005 l-Kunsill impenja ruħu sabiex iwettaq l-implimentazzjoni u s-sorveljanza f’waqthom tad-Dikjarazzjoni ta’ Pariġi dwar l-Effettività ta’ l-Għajnuna u ta’ l-impenji speċifiċi ta’ l-UE adottati fil-Forum ta’ Pariġi tat-28 ta’ Frar-2 ta’ Marzu 2005. .(11) Fit-22 ta’ Diċembru 2005, il-Kunsill u r-rappreżentanti tal-Gvernijiet ta’ l-Istati Membri li ltaqgħu fi ħdan il-Kunsill, il-Parlament Ewropew u l-Kummissjoni adottaw Stqarrija Konġunta dwar Politika ta’ Żvilupp ta’ l-Unjoni Ewropea[12].ADOTTA DAN IR-REGOLAMENT:TITOLU IIL-PROGRAMMAZZJONIArtikolu 1Qafas ġenerali għall-programmazzjoni1. Il-programmazzjoni għall-kooperazzjoni ġeografika mal-pajjiżi u r-reġjuni ta’ l-ACP fil-kuntest ta’ l-għaxar EDF għandha tkun ibbażata fuq il-prinċipji u l-valuri bażiċi riflessi fid-dispożizzjonijiet ġenerali tal-Ftehim ta’ l-ACP-KE dwar l-għanijiet ta’ żvilupp u l-istrateġiji ta’ kooperazzjoni stabbiliti fit-titolu XX tat-Trattat u fl-Artikolu 178 tiegħu, fil-Ftehim ta’ l-ACP-KE u fl-Istqarrija ta’ Politika ta’ Żvilupp ta’ l-Unjoni Ewropea tat-22 ta' Diċembru ta’ l-2005.2. Il-proċess ta’ programmazzjoni għal assistenza lil pajjiżi u reġjuni ta’ l-ACP immexxi mill-Kummissjoni taħt il-Ftehim ta’ l-ACP-KE għandu jitwettaq skond l-Artikoli 1 sa 14 ta’ l-Anness IV ta’ dan il-Ftehim.3. Il-programmar għal dan l-iskop għandu jfisser, inter alia:(a) it-tħejjija u l-iżvilupp ta' Strateġija ta' Appoġġ għall-Pajjiżi u Strateġiji ta' Appoġġ Reġjonali ibbażati fuq il-miri u l-istrateġiji ta' żvilupp f'termini medju tal-pajjiż jew tar-reġjun;(b) indikazzjoni ċara mill-Komunità ta’ l-allokazzjoni finanzjarja programmabbli indikattiva li minnha jistgħu jibbenefikaw il-pajjiżi u r-reġjuni tul il-perjodu ta' sitt snin ta' l-għaxar EDF;(c) it-tħejjija u l-adozzjoni ta’ programm indikattiv multi-annwali għall-implimentazzjoni ta’ l-istrateġiji ta’ appoġġ reġjonali u għall-pajjiżi;(d) proċess ta’ reviżjoni li jkopri l-istrateġiji ta’ appoġġ tal-pajjiżi u reġjuni, il-programmi indikattivi multi-annwali u l-volum ta’ riżorsi allokati lilhom.4. Flimkien ma' l-istrateġiji ta' appoġġ reġjonali u għall-pajjiżi, għandhom jitħejjew u jkunu żviluppati Strateġija ta' Appoġġ Intra-ACP u programm indikattiv multi-annwali relatat, ibbażati fuq kriterji stabbiliti għal qafas ta' politika intra-ACP li jikkonforma mal-prinċipji ta' kumplimentarjetà, sussidjarjetà u medda ġeografika impliċiti fl-Artikolu 12 ta' l-Anness IV tal-Ftehim ta' l-ACP-KE.5. F'ċirkostanzi eċċezzjonali msemmija fl-Artikolu 3(4) u l-Artikolu 4(5) ta' l-Anness IV tal-Ftehim ta' l-ACP-KE, meta pajjiżi ma jkunux jistgħu jkollhom aċċess għal fondi programmabbli normali u/jew l-uffiċjal awtorizzanti nazzjonali ma jkunx jista' jwettaq dmiru/dmirha, il-Komunità tagħmel dispożizzjonijiet speċifiċi kif imsemmi fl-Artikolu 3(7) ta' dan ir-regolament.Artikolu 2Allokazzjoni tar-riżorsi1. Fil-bidu tal-proċessi ta' programmazzjoni l-Kummissjoni għandha, fuq il-bażi tal-ħtiġijiet u l-kriterji ta' prestazzjoni identifikati fl-Artikoli 3, 9 u 12 ta' l-Anness IV tal-Ftehim ta' l-ACP-KE, tiddetermina l-allokazzjoni multi-annwali indikattiva ta' fondi għal kull pajjiż u reġjun ta' l-ACP u għall-pakkett intra-ACP li fuqu hu bbażat il-proċess ta' programmazzjoni, fil-limiti stabbiliti fl-Artikolu 2 tal-Ftehim Intern. Dawn il-kriterji għandhom ikunu standard, oġġettivi u trasparenti.2. Fir-rigward ta' l-allokazzjoni ta' l-għotja indikattiva nazzjonali, ir-riżorsi għandhom jinkludu ammont programmabbli u ammont għal ħtiġijiet mhux antiċipati kif imsemmi l-Artikolu 3(2)(b) ta' l-Anness IV tal-Ftehim ACP-KE.3. Il-metodu użat fl-applikazzjoni tal-kriterji ġenerali għall-allokazzjoni ta' riżorsi għandu jkun is-suġġett ta' bdil ta' fehmiet bejn l-Istati Membri u l-Kummissjoni fil-qafas tal-Kumitat ta' Tmexxija ta' l-EDF (minn issa 'l quddiem imsejjaħ 'il-Kumitat dwar l-EDF') imsemmi fl-Artikolu 10(1). L-allokazzjonijiet konsolidati ta' għajnuna reġjonali u għall-pajjiżi għandhom ikunu konsistenti ma' l-ammonti stabbiliti fl-Artikolu 2 tal-Ftehim Intern. Għandhom ikunu integrati fl-istrateġiji u fil-programmi indikattivi multi-annwali ta' appoġġ reġjonali u għall-pajjiżi, u adottati mill-Kummissjoni skond il-proċedura ta' tmexxija stabbilita fl-Artikolu 10(4). Fondi maħsuba għal programmi ta' azzjoni speċjali u appoġġ kif imsemmi fl-Artikolu 3(7) għandhom ikunu adottati wkoll mill-Kummissjoni skond il-proċeduri ta' tmexxija stabbiliti fl-Artikolu 10(4).Artikolu 3Dokumenti dwar strateġija ta' appoġġ u programmazzjoni multi-annwali1. Id-dokumenti dwar strateġija ta' appoġġ (minn hawn 'il quddiem imsejħa 'dokumenti ta' strateġija') għal pajjiżi msieħba u reġjuni m'għandhomx ikopru aktar mill-perjodu kopert mill-għaxar EDF u jkollhom l-għan li jipprovdu qafas koerenti għal kooperazzjoni bejn il-Komunità u l-pajjiż imsieħeb jew ir-reġjun konċernat, b'konsistenza ma' l-għan u l-firxa globali, l-oġġettivi u l-prinċipji tal-Ftehim ta' l-ACP-KE. Id-dokument ta' strateġija m'għandux ikopri biss il-kooperazzjoni dwar l-iżvilupp iffinanzjata mill-EDF imma wkoll l-istrumenti Komunitarji l-oħra kollha li għandhom impatt fuq il-pajjiż jew reġjun imsieħeb, filwaqt li jitqiesu l-għanijiet ta' żvilupp tal-Komunità u bl-għan li tkun żgurata l-koerenza ma' oqsma oħra ta' l-azzjoni esterna tal-Komunità.(a) It-tħejjija u implimentazzjoni ta' l-istrateġiji ta' appoġġ għandhom ikunu bbażati fuq il-prinċipji ta' effettività ta' l-għajnuna;(b) Ħlief għaċ-ċirkostanzi msemmija fl-Artikolu 1(5), id-dokumenti ta' strateġija għandhom ikunu bbażati fuq id-djalogu mal-pajjiż jew reġjun imsieħeb sabiex ikun żgurat li l-pajjiż jew reġjun in kwistjoni jieħu parti biżżejjed fil-proċess i sabiex ikunu inkoraġġiti l-koerenza u l-appoġġ għal strateġiji ta' żvilupp nazzjonali jew reġjonali, partikolarment dawk li jnaqqsu l-faqar. Għandha titpoġġa enfasi fuq l-evalwazzjonijiet maqsuma tal-ħtiġijiet u l-prestazzjoni u analiżi settorali kif ukoll il-prijoritajiet;(c) Partijiet interessati oħra, inklużi atturi rappreżentattivi oħra lokali u mhux Statali, u fejn xieraq l-awtoritajiet lokali, għandhom ikunu assoċjati mal-proċess ta' programmazzjoni minn kmieni, skond kif xieraq;(d) Il-Kummissjoni u l-Istati Membri għandhom jikkonsultaw lil xulxin sabiex joħorġu b'analiżi konġunta tas-sitwazzjoni reġjonali jew tal-pajjiżi u sabiex jiżguraw li l-attivitajiet ta' kooperazzjoni tagħhom jikkumplimentaw lil xulxin. Fejn ikun possibbli huma jaħdmu għal programmazzjoni konġunta. Tali koordinazzjoni għandha tibqa' miftuħa għal donaturi oħra u għandha tinvolvi lill-EIB dwar il-materji relattivi għall-oqsma ta' għarfien espert u l-operazzjonijiet tagħha, inkluż dak li jirrigwarda l-Faċilità ta' Investiment.2. Ħlief fiċ-ċirkostanzi msemmija fl-Artikolu 1(5), programmi indikattivi multi-annwali għandhom jitfasslu fuq il-bażi ta' dokumenti ta' strateġija rispettivi u għandhom ikunu s-suġġetti ta' ftehim mal-pajjiż jew reġjun in kwistjoni. Il-programmi indikattivi multi-annwali għandhom jinkludu:(a) l-oqsma ta' prijorità magħżula għall-finanzjament Komunitarju, l-għanijiet globali, l-impatt mistenni u l-impenji ġenerali ta' politika;(b) l-allokazzjoni finanzjarja indikattiva, kemm b'mod globali kif ukoll għal kull qasam ta' priorità. L-allokazzjoni skond kull qasam ta' priorità tista' tingħata f'forma ta' firxa, fejn ikun xieraq. L-appoġġ tal-Komunità għandu jkun ikkonċentrat f'numru limitat ta' setturi ta' prijorità u għandu jassigura kumplimentarjetà ma' operazzjonijiet finanzjati mill-Istat ACP innifsu, mill-Istati Membri u minn donaturi oħrajn;(c) għal kull qasam ta' priorità, għanijiet speċifiċi u impenji ta' politika settorali u l-aktar miżuri u operazzjonijiet xierqa għall-kisba ta' dawn l-għanijiet u miri. Il-programm indikattiv għandu jiddeskrivi wkoll l-impatt mistenni u jiddefinixxi r-riżultati u l-indikaturi ta' prestazzjoni u skema għall-implimentazzjoni, inklużi impenji u żbors ta' riżorsi;(d) ir-riżorsi riservati għal programmi u proġetti 'l barra mil-oqsma ta' priorità u, fejn possibbli, id-deskrizzjonijiet ġenerali ta' tali attivitajiet kif ukoll indikazzjoni tar-riżorsi li għandhom jitħaddmu għal kull waħda minn dawn l-attivitajiet. Dawn jistgħu jinkludu l-prijoritajiet u r-riżorsi speċifiċi għall-iskop tat-tisħiħ tal-kooperazzjoni mar-reġjuni l-aktar imbiegħda tal-Komunità, l-OCTs jew pajjiżi msieħba ġirien u reġjuni kif imsemmija fl-Artikolu 9 ta' dan ir-Regolament u l-modalitajiet għall-identifikazzjoni u l-koordinazzjoni ta' l-għażla ta' proġetti ta' interess komuni;(e) It-tip ta' atturi mhux statali eliġibbli għal finanzjament u, fejn ikun possibbli, ir-riżorsi li għandhom ikunu allokati u t-tip ta' attivitajiet li għandhom ikunu appoġġjati.3. Il-karti ta' strateġija u l-programmi multi-annwali indikattivi għandhom iqisu u jevitaw id-duplikazzjoni fil-miżuri u programmi eliġibbli għal finanzjament taħt strumenti oħra ta' l-EDF u Komunitarji. Għandha tingħata attenzjoni partikolari lill-interazzjoni bejn l-istrateġiji ta' appoġġ nazzjonali, reġjonali u intra-ACP, u lill-kumplimentarjetà u s-sussidjarjetà bl-istrumenti Komunitarji, b'mod partikolari r-Regolament (KE) Nru […] [tal-Parlament Ewropew u tal-Kunsill ta' […] li jistabbilixxi strument ta' finanzjament għall-kooperazzjoni dwar l-iżvilupp], ir-Regolament (KE) Nru […] [tal-Parlament Ewropew u tal-Kunsill ta' […] li jistabbilixxi strument ta' finanzjament għall-promozzjoni tad-demokrazija u tad-drittijiet umani], ir-Regolament Nru (KE) […] tal-Parlament Ewropew u tal-Kunsill ta' […] li jistabbilixxi strument għall-istabilità u r-Regolament tal-Kunsill (KE) Nru 1257/96. L-istrateġiji multi-annwali ta' adattament għal pajjiżi ta' l-ACP fil-protokoll dwar iz-zokkor antiċipati fl-istrument għall-kooperazzjoni dwar l-iżvilupp għandhom ikunu integrati fil-dokumenti ta' strateġija dwar il-pajjiżi.4. Kull dokument ta' strateġija, inkluż il-programm indikattiv multi-annwali taghha, għandu jkun stabbilita f'dokument waħdani bbażat fuq il-qafas komuni u l-prinċipji lejn programmazzjoni multi-annwali konġunta adottata mill-Kunsill fil-11 ta' April 2006.5. Id-dokument waħdani ta' strateġija msemmija fil-paragrafu 4, inklużi l-programmi indikattivi multi-annwali għandhom ikunu adottati mill-Kummissjoni skond il-proċedura ta' tmexxija stabbilita fl-Artikolu 10(4).6. Id-dokument waħdani ta' strateġija, inklużi l-programmi indikattivi multi-annwali għandhom ikunu sussegwentement adottati bil-ftehim komuni bejn il-Kummissjoni u l-Istat jew Reġjun ta' l-ACP in kwistjoni u għandha, meta adottata, tkun torbot kemm fuq il-Komunità kif ukoll fuq dak l-Istat jew Reġjun. Pajjiżi mingħajr strateġija ffirmata jibqgħu eliġibbli għal finanzjament mill-pakkett għal ħtiġijiet mhumiex antiċipati msemmija fl-Artikolu 3(2)(b) ta' l-Anness IV tal-Ftehim ta' l-ACP-KE.7. Id-dispożizzjonijiet imsemmija fl-Artikolu 1(5) jistgħu jieħdu l-forma ta' programmi ta' azzjoni speċjali li jissostitwixxu strateġija ta' appoġġ f'każijiet fejn ma jkunx hemm Gvern fil-pajjiż imsieħeb sabiex javża bl-ammont ta' allokazzjoni ta' fondi indikattiva annwali jew iħejji strateġiji ta' appoġġ, jew jieħdu l-forma ta' appoġġ speċjali finanzjat mill-approprjazzjoni għal ħtiġjiet mhux antiċipati imsemmi fl-Artikolu 3(2) f'sitwazzjonijiet fejn l-ammont ta' l-allokazzjoni jkun notifikat imma ma tkun iffirmata l-ebda dokument ta' strateġija u/jew l-uffiċċjal awtorizzanti nazzjonali ta' pajjiż imsieħeb ma jkunx jista' jwettaq dmiru/dmirha. Dawn il-programmi ta' azzjoni speċjali u appoġġ għandhom ikunu konformi mal-paragrafi preċedenti u jqisu l-kunsiderazzjonijiet speċjali msemmija fl-Artikolu 4(4)(c) ta' dan ir-Regolament. Għandhom ikunu adottati mill-Kummissjoni skond il-proċeduri ta' tmexxija stabbiliti fl-Artikolu 10(4) ta' dan ir-Regolament.Artikolu 4Reviżjonijiet1. Dokumenti ta' strateġija u programmi indikattivi multi-annwali kif ukoll il-programmi ta' azzjoni speċjali u appoġġ imsemmija fl-Artikolu 3(7) għandhom jitressqu għal reviżjonijiet operazzjonali annwali, għal reviżjonijiet fit-terminu medju u, fejn meħtieġ, għal reviżjonijiet ad hoc.2. Ir-reviżjonijiet fit-terminu medju u dak aħħari jikkostitwixxu parti integrali mill-proċess ta' programmazzjoni u jeżaminaw id-dokumenti ta' strateġija, inklużi l-istrateġiji ta' adatazzjoni multi-annwali għall-pajjiżi fil-Protokoll dwar iz-Zokkor u kwalunkwe programmi oħra ffinanzjati mill-istrumenti tal-Komunità msemmija fl-Artikolu 3(3), u l-programm indikattiv multi-annwali fid-dawl tal-ħtiġijiet u l-prestazzjoni kurrenti. Ir-reviżjoni tinkludi, sa fejn possibbli, evalwazzjoni ta' l-impatt tal-kooperazzjoni Komunitarja fl-iżvilupp f'rabta ma' l-għanijiet u l-indikaturi stabbiliti fl-istrateġija ta' appoġġ. Wara t-tlestija ta' l-eżerċizzju ta' reviżjoni fit-terminu medju jew dak aħħari,(a) l-istrateġiji ta' appoġġ u l-programmi indikattivi multi-annwali jistgħu jkunu aġġustati fejn ir-reviżjonijiet jindikaw problemi speċifiċi jew fid-dawl ta' ċirkustanzi li nbidlu.(b) l-allokazzjoni indikattiva multi-annwali nazzjonali u reġjonali tista' tiżdied jew titnaqqas fid-dawl ta' ħtiġijiet u prestazzjoni kurrenti.3. Ir-reviżjonijiet operattivi annwali jevalwaw biss il-livell ta' implimentazzjoni tal-programmi indikattivi multi-annwali. F'każijiet ta' ħtiġijiet ġodda jew speċjali, bħal dawk li jirriżultaw minn sitwazzjoni ta' wara kriżi, jew prestazzjoni eċċezzjonali meta allokazzjoni indikattiva multi-annwali tkun totalment kommessa u finanzjament addizzjonali jista' jkun assorbit fi sfond ta' politiki effettivi ta' tnaqqis tal-faqar u ġestjoni finanzjarja tajba, allokazzjoni indikattiva multi-annwali tista' tiżdied wara t-tlestija ta' l-eżerċizzju ta' reviżjoni operattiva annwali.4. Reviżjonijiet ad hoc jistgħu isiru b'talba jew ta' l-Istat ta' l-ACP in kwistjoni jew tal-Kummissjoni, f'każijiet ta' ħtiġijiet ġodda jew speċjali jew prestazzjoni eċċezzjonali kif deskritt fil-paragrafu 2 ta' dan l-Artikolu jew fil-każ ta' ċirkostanzi eċċezzjonali msemmija fl-Artikoli 72 u 73 tal-Ftehim ta' l-ACP-KE dwar l-għajnuna umanitarja u ta' emerġenza. Diffikutajiet umanitarji, ekonomiċi u soċjali ta' natura eċċezzjonali f'diżastri naturali li jseħħu għal għarrieda, kriżijiet ikkawżati mill-bniedem bħal gwerer u kunflitti oħra, sitwazzjonijiet ta' wara kunflitt, theddidiet għad-demokrazija, għat-tmexxija skond il-liġi, għad-drittijiet umani jew il-libertajiet fundamentali jew ċirkustanzi straordinarji f'pajjiż jew f'reġjun li jkollhom effetti komparabbli, jistgħu jkunu meqjusa bħala każijiet li jiġġustifikaw l-organizzazzjoni ta' reviżjoni ad hoc.(a) Wara t-tlestija ta' l-eżerċizzju ta' reviżjoni ad hoc, jistgħu jkunu proposti miżuri speċjali msemmija fl-Artikolu 7 ta' dan ir-Regolament. Jekk ikun meħtieġ, l-allokazzjoni tal-programm indikattiv multi-annwali jew il-programm ta' azzjoni speċjali jistgħu jiżdiedu fil-limiti ta' fondi disponibbli stabbiliti fl-Artikolu 2 tal-Ftehim Intern. Fejn ma jkun ġie ffirmata l-ebda dokument ta' strateġija, appoġġ speċjali jista' jkun finanzjat mill-pakkett għal ħtiġijiet mhumiex antiċipati msemmija fl-Artikolu 1(5) ta' dan ir-Regolament.(b) Il-miżuri meħuda għandhom ikunu konsistenti ma' u jikkumplimentaw strumenti Komunitarji oħra, b'mod partikolari l-istrument għall-istabbiltà u l-istrument għall-għajnuna umanitarja msemmi fl-Artikolu 3(3).(c) Fejn pajjiżi msieħba jew gruppi ta' pajjiżi msieħba jkunu involuti direttament fi, jew effettwati minn sitwazzjoni ta' kriżi jew ta' wara kriżi, l-ipprogrammar multi-annwali għandu jenfasizza b'mod speċjali t-tħaffif tal-koordinazzjoni bejn l-għajnuna, ir-riabilitazzjoni u l-iżvilupp sabiex jgħinhom iwettqu t-tranżizzjoni minn sitwazzjoni ta' emerġenza għall-fażi ta' żvilupp; Programmi għal pajjiżi u reġjuni regolarment soġġetti għal diżastri naturali għandhom jipprovdu għat-tħejjija għal diżastri u l-prevenzjoni tagħhom.5. F'każijiet ta' ħtiġijiet ġodda kif stabbilit fid-Dikjarazzjoni Konġunta VI li tirreferi għall-Artikolu 12(2) ta' l-Anness IV għall-Ftehim ta' l-ACP-KE dwar il-kooperazzjoni intra-ACP, żieda fl-allokazzjoni programmabbli ta' l-intra-ACP tista' tkun finanzjata mir-riservi ta' l-intra-ACP fil-limiti globali stabbiliti fil-punt (b) ta' l-Artikolu 2 tal-Ftehim Intern.6. Reviżjonijiet annwali, fit-terminu medju u fit-terminu aħħari għandhom jitwettqu b'koordinazzjoni mill-qrib ma' l-Istati Membri rappreżentati fl-Istat jew reġjun ta' l-ACP in kwistjoni. Atturi rappreżentattivi nazzjonali jew reġjunali mhux statali għandhom ikunu kkonsultati waqt il-proċess. L-EIB għandu jkun ikkonsultat f'materji relattivi għall-operazzjonijiet tiegħu u ma' dawk tal-Faċilità ta' l-Investiment.7. Kwalunkwe tibdil fl-istrateġija ta' appoġġ u/jew allokazzjoni ta' riżorsi li jirriżulta minn reviżjoni msemmija fil-paragrafi 1 sa 4 għandu jkun adottat mill-Kummissjoni skond il-proċedura ta' tmexxija stabbilita fl-Artikolu 10(4) ta' dan ir-Regolament. L-addenda għall-karti waħdana ta' strateġija, inklużi l-programmi indikattivi multi-annwali, għandhom ikunu sussegwentement adottati bil-ftehim komuni bejn il-Kummissjoni u l-Istat jew Reġjun ta' l-ACP in kwistjoni u għandhom, meta adottati, jkunu jorbtu kemm fuq il-Komunità kif ukoll fuq dak l-Istat jew Reġjun.TITOLU IIIMPLIMENTAZZJONIArtikolu 5Qafas ġenerali għall-implimentazzjoni1. L-implimentazzjoni ta' l-assistenza provduta lill-pajjiżi u reġjuni ta' l-ACP immexxija mill-Kummissjoni taħt il-Ftehim ta' l-ACP-KE għandha titwettaq skond l-Anness IV għal dan il-Ftehim u r-regolament finanzjarju msemmi fl-Artikolu 10(2) tal-Ftehim Intern.2. Mingħajr preġudizzju għall-Artikoli 11b, 96 u 97 tal-Ftehim ta' l-ACP-KE, fejn pajjiż imsieħeb jonqos milli josserva l-elementi essenzjali u fundamentali msemmija fl-Artikolu 9 ta' dak il-Ftehim, u fejn konsultazzjonijiet mal-pajjiż imsieħeb ma jwasslux għal soluzzjoni aċċettabbli għaż-żewġ partijiet, jew jekk il-konsultazzjonijiet jiġu rifjutati jew f'każijiet ta' urġenza speċjali, il-Kunsill, waqt li jaġixxi bil-maġġoranza kwalifikata stabbilita fl-Artikolu 8 tal-Ftehim Intern dwar proposta mill-Kummissjoni, jista' jieħu miżuri xierqa fir-rigward ta' kwalunkwe assistenza mogħtija lill-pajjiż imsieħeb taħt il-qafas finanzjarju multi-annwali 2008-2013. Dawn il-miżuri jistgħu jinkludu s-sospensjoni sħiħa jew parzjali ta' l-assistenza.Artikolu 6Adozzjoni ta' programmi annwali ta' azzjoni1. Il-Kummissjoni għandha tadotta programmi annwali ta' azzjoni bbażati fuq karti ta' strateġija u programmi indikattivi multi-annwali msemmija fl-Artikolu 3.Eċċezzjonalment, per eżempju fejn programm ta' azzjoni jkun għadu ma ġiex adottat, il-Kummissjoni tista', fuq il-bażi tal-karti ta' strateġija u l-programmi indikattivi multi-annwali, tadotta miżuri li ma jkunux previsti fil-programm annwali ta' azzjoni taħt l-istess regoli u proċeduri.2. Il-programmi annwali ta' azzjoni għandhom jispeċifikaw l-oġġettivi mfittxija, l-oqsma ta' intervent, ir-riżultati mistennija, il-proċeduri ta' tmexxija u l-ammont totali ta' finanzjament ippjanat. Dawn għandhom ikollhom deskrizzjoni ta' l-operazzjonijiet li għandhom ikunu ffinanzjati, indikazzjoni ta' l-ammonti allokati għal kull operazzjoni u skema indikattiva ta' implimentazzjoni. L-oġġettivi għandhom ikunu jistgħu jitkejlu u jkollhom standards marbuta b'ħin3. Il-programmi annwali ta' azzjoni għandhom ikunu adottati mill-Kummissjoni skond il-proċeduri ta' tmexxija stabbiliti fl-Artikolu 10(4). Kwalunkwe tibdiliet fil-programmi annwali ta' azzjoni għandhom ikunu adottati skond l-Artikolu 7(4).4. Il-Kummissjoni għandha tadotta programmi speċifiċi ta' azzjoni skond il-proċedura ta' tmexxija msemmija fl-Artikolu 10(4) għal nefqiet ta' appoġġ imsemmija fl-Artikolu 6(2) tal-Ftehim Intern u mhux koperti mill-programmi indikattivi multi-annwali. Kwalunkwe tibdiliet fil-programmi ta' azzjoni għal nefqiet ta' appoġġ għandhom ikunu adottati skond l-Artikolu 7(4) ta' dan ir-Regolament.Artikolu 7Adozzjoni ta' miżuri speċjali1. Fil-każijiet imsemmija fl-Artikolu 4(3) li ma jistgħux ikunu finanzjati taħt l-istrument għall-istabbiltà jew l-istrument għall-għajnuna umanitarja msemmi fl-Artikolu 3(3) ta' dan ir-Regolament, il-Kummissjoni tista' tadotta miżuri speċjali mhux previsti fil-karti ta' strateġija u l-programmi indikattivi multi-annwali.2. Miżuri speċjali għandhom jispeċifikaw l-għanijiet imfittxija, l-oqsma ta' intervent, ir-riżultati mistennija, il-proċeduri ta' tmexxija u l-ammont totali ta' finanzjament. Dawn għandhom ikollhom deskrizzjoni ta' l-operazzjonijiet li għandhom ikunu ffinanzjati, indikazzjoni ta' l-ammonti allokati għal kull operazzjoni u skema indikattiva ta' implimentazzjoni. Għandhom jinkludu definizzjoni tat-tip ta' indikaturi ta' prestazzjoni li jkollhom jiġu sorveljati waqt l-implimentazzjoni tal-miżuri speċjali.3. Fejn l-ispiża ta' miżuri tali taqbeż l-għaxar miljun euro, il-Kummissjoni għandha tadottahom taħt il-proċedura ta' tmexxija msemmija fl-Artikolu 10(4). Għal miżuri speċjali taħt l-10 miljun euro, il-kummissjoni għandha tgħarraf lill-Kumitat ta' l-EDF fi żmien xahar mill-adozzjoni tagħhom.4. Emendi għal miżuri speċjali, bħal dawk li jwettqu aġġustamenti speċjali, l-estensjoni tal-perjodu ta' implimentazzjoni, l-assenjazzjoni mill-ġdid ta' fondi fi ħdan il-baġit antiċipat, jew iż-żieda jew tnaqqis tad-daqs tal-baġit b'inqas minn 20% tal-baġit inizjali, ma jeħtiġux adozzjoni taħt il-proċedura ta' tmexxija msemmija fl-Artikolu 10(4) jekk kemm-il darba dawn l-emendi ma jeffettwawx l-għanijiet tal-bidu stabbiliti fid-deċiżjoni tal-Kummissjoni.Artikolu 8Ko-finanzjament u kontribuzzjonijiet addizzjonali ta' l-Istati Membri1. Il-ko-finanzjament iseħħ meta proġett jew programm ikun finanzjat minn sorsi differenti.(a) Fil-każ ta' ko-finanzjament parallel, il-proġett jew programm jinqasam f'għadd ta' komponenti identifikabbli b'mod ċar, li kull wieħed minnhom ikun finanzjat mill-imsieħba differenti li jipprovdu ko-finanzjament b'tali mod li l-użu aħħari tal-finanzjament ikun jista dejjem jiġi identifikat.(b) Fil-każ ta' ko-finanzjament konġunt, in-nefqa totali ta' proġett jew programm tinqasam bejn l-imsieħba li jipprovdu ko-finanzjament u r-riżorsi jkunu kontribwiti b'tali mod li ma jkunx akytar possibbli li jkun identifikat is-sors ta' finanzjament ta' kwalunkwe attività mwettqa bħala parti mill-proġett jew programm.2. Meta l-Kummissjoni tkun involuta f'arranġamenti ta' ko-finanzjament konġunt, l-arranġamenti ta' implimentazzjoni li jirregolaw fondi tali, inkluża l-kopertura ta' spejjeż amministrattivi tal-korp li jamministra l-ġestjoni ta' fondi bħal dawn, għandhom ikunu stabbiliti fil-ftehim ta' finanzjament skond ir-regoli u l-proċeduri li għandhom jiġu dettaljati fir-regolament finanzjarju imsemmi fl-Artikolu 10(2) tal-Ftehim Intern.(a) Fejn il-Kummissjoni tirċievi u tmexxi fondi f'isem:(i) Stati Membri u l-awtoritajiet reġjonali u lokali tagħhom, u b'mod partikolari l-aġenziji pubbliċi u parastatali tagħhom;(ii) Pajjiżi donaturi oħra, u b'mod partikolari l-aġenziji pubbliċi u parastatali tagħhom;(iii) Organizzazzjonijiet internazzjonali, inklużi organizzazzjonijiet reġjonali, u b'mod partikolari istituzzjonijiet finanzjarji internazzjonali u reġjonali;għall-iskop ta' l-implimentazzjoni ta' miżuri konġunti, tali fondi għandhom ikunu trattati bħala qligħ assenjat, skond ir-Regolament Finanzjarju msemmi fl-Artikolu 9(2) tal-Ftehim Intern u għandhom ikunu integrati bħala tali fil-programmi annwali ta' azzjoni.(b) Fil-każ li l-Kummissjoni tafda l-korpi msemmija fil-paragrafu 2(a) bil-fondi għall-finanzjament ta' impenji ta' awtorità pubblika, u b'mod partikolari l-impenji ta' implimentazzjoni ta' l-EDF, ko-finanzjament bħal dan għandu jkun rifless u ġustifikat fil-programmi annwali ta' azzjoni u l-viżibilità tal-kontribuzzjoni ta' l-EDF għandha tkun żgurata bis-sħiħ.3. Meta l-EIB ikun appuntat bħala mexxej ta' arranġament ta' ko-finanzjament konġunt, l-arranġamenti ta' implimentazzjoni li jirregolaw fondi tali, inkluża l-kopertura tan-nefqiet amministrattivi tal-EIB, għandhom ikunu elaborati f'konformità ma' l-istatuti u r-regolamenti interni tal-EIB.4. Bl-inizjattiva tagħhom, Stati Membri jistgħu jipprovdu lill-Kummissjoni jew lill-EIB b'kontribuzzjonijiet volontarji lil hinn minn dawk deskritti fl-Artikolu 1(2)(a) tal-Ftehim Intern sabiex jgħinu fil-kisba ta' l-oġġettivi tal-Ftehim ta' l-ACP-KE barra minn arranġamenti ta' ko-finanzjament konġunt. L-arranġamenti ta' implimentazzjoni li jirregolaw dawn il-fondi, inkluż il-qafas ta' intervent li għalih isiru l-kontribuzzjonijiet volontarji, l-għanijiet speċifiċi, ir-riżultati mistennija u l-indikaturi ta' prestazzjoni u r-remunerazzjoni tan-nefqiet amministrattivi tal-Kummissjoni jew tal-EIB fit-tmexxija ta' dawn il-kontribuzzjonijiet, għandhom ikunu stabbiliti f'arranġamenti bilaterali dwar il-kontribuzzjoni. Kontribuzzjonijiet volontarji fdati lill-Kummissjoni għandhom ikunu trattati bħala qligħ assenjat, skond ir-Regolament Finanzjarju msemmi fl-Artikolu 10(2) tal-Ftehim Intern u għandhom ikunu integrati bħala tali fil-programmi annwali ta' azzjoni u fil-proċess ta' reviżjoni.5. Stati Membri li jafdaw lill-Kummissjoni jew lill-EIB b'kontribuzzjonijiet volontarji addizzjonali sabiex jgħinu fil-kisba ta' l-għanijiet tal-Ftehim ta' l-ACP-KE, għandhom jinfurmaw lill-Kunsill bil-quddiem dwar dawn il-kontribuzzjonijiet. Kwalunkwe tibdil fil-programmi annwali ta' azzjoni jew fl-istrateġiji ta' appoġġ li jirriżultaw minn dawn il-kontribuzzjonijiet volontarji, per eżempju b'rispons għat-tnedija ta' inizjattiva ġdida bbażata fuq ħtiġijiet ġodda jew speċjali kif imsemmi fl-Artikolu 4(2), (3) u (4), għandhom ikunu adottati mill-Kummissjoni skond il-proċeduri ta' tmexxija stabbiliti fl-Artikolu 10(4).Artikolu 9Parteċipazzjoni ta' pajjiż jew reġjun terzSabiex ikunu żgurati l-koerenza u l-effettività ta' l-assistenza Komunitarja, il-Kummissjoni tista' tiddeċiedi li pajjiżi mhux ta' l-ACP li qegħdin jiżviluppaw u korpi ta' integrazzjoni reġjonali b'parteċipazzjoni fl-ACP li jippromwovu l-kooperazzjoni reġjonali u l-integrazzjoni eliġibbli għall-Assistenza Komunitarja taħt ir-Regolament (KE) Nru […] [tal-Parlament Ewropew u tal-Kunsill ta' […] li jistabbilixxi strument finanzjarju għall-kooperazzjoni fl-iżvilupp], ir-Regolament KE Nru […] [tal-Parlament Ewropew u tal-Kunsill][13] [ta' […] li jistabbilixxu Strument Ewropew ta' Viċinat u Sħubija], l-OCTs eliġibbli għal assistenza Komunitarja taħt id-Deċiżjoni tal-Kunsill 2001/822/KE[14] dwar l-assoċjazzjoni ta' l-OCTs mal-Komunità Ewropea, u r-reġjuni l-aktar imbiegħda ta' l-UE huma eliġibbli għall-fondi msemmija fl-Artikolu 1(2)(a)(i) tal-Ftehim Intern fejn il-proġett jew il-programm in kwistjoni jkun ta' natura reġjonali jew fuq il-fruntieri. Tista' ssir dispożizzjoni għal dan il-finanzjament fil-karti ta' strateġija u l-programmi indikattivi multi-annwali u fil-miżuri speċjali msemmija fl-Artikolu 7 ta' dan ir-Regolament. Dawk id-dispożizzjonijiet għandhom ikunu integrati fil-programmi annwali ta' azzjoniTITOLU IIIPROĊEDURI TAT-TEĦID TA' DEĊIŻJONIJIETArtikolu 10Ir-responsabbiltajiet tal-Kumitat EDF1. Twaqqaf Kumitat ta' l-EDF fil-Kummissjoni għal dawk ir-riżorsi ta' l-għaxar EDF li tamministra l-Kummissjoni. Dan il-Kumitat ta' l-EDF jiddelibera skond ir-regolamenti ta' votazzjoni adottati fl-Artikolu 8 tal-Ftehim Intern.2. Il-Kumitat ta' l-EDF għandu jagħti l-fehma tiegħu dwar il-kwistjonijiet sostantivi ta' kooperazzjoni fl-iżvilupp fil-livell ta' pajjiż, reġjonali u intra-ACP finanzjat mill-għaxar EDF u riżorsi Komunitarji oħra msemmija fl-Artikolu 3(3).3. L-impenji tal-Kumitat għandhom ikopru żewġ livelli:(a) programmazzjoni ta' għajnuna Komunitarja taħt l-għaxar EDF u reviżjonijiet ta' programmazzjoni li jiffokaw b'mod partikolari fuq strateġiji ta' pajjiżi, reġjonali u intra-ACP;u(b) il-monitoraġġ ta' l-implimentazzjoni ta' l-għajnuna tal-Komunità, inklużi l-aspetti settorali, kwistjonijiet li jmissu diversi materji, u l-funzjonament tal-koordinazzjoni fil-livell ta' l-oqsma.4. Meta l-Kumitat ta' EDF jintalab sabiex jagħti l-opinjoni tiegħu, ir-rappreżentant tal-Kummissjoni għandu jressaq quddiem il-kumitat abbozz ta' miżuri li għandhom jittieħdu. Il-Kumitat ta' l-EDF għandu jagħti l-fehma tiegħu fi żmien limitat, li jista' jkun stabbilit mill-president skond l-urġenza tal-kwistjoni imma li m'għandux jaqbeż it-tletin ġurnata. L-EIB għandu jieħu sehem f'dan il-bdil ta' fehmiet. L-opinjoni għandha tingħata bil-maġġoranza kwalifikata stabbilita fil-paragrafu 8(3) tal-Ftehim Intern fuq il-bażi tal-voti ta' l-Istati membri li s-saħħa tagħhom hi skond kif stabbili fl-Artikolu 8(2) tal-Ftehim Intern.Meta l-Kumitat ta' l-EDF ikun ta' l-opinjoni tiegħu, il-Kummissjoni għandha tieħu miżuri li japplikaw immedjatament. Madanakollu, jekk dawn il-miżuri ma jkunux skond il-fehma tal-kumitat ta' l-EDF, dawn għandhom ikunu komunikati mill-Kummissjoni lill-Kunsill. F'dak il-każ, il-Kummissjoni tista' tippostponi l-applikazzjoni tal-miżuri għal perjodu li m'għandux jaqbeż it-tliet xhur mid-data ta' komunikazzjoni bħal din. Il-Kunsill, waqt li jaġixxi bl-istess maġġoranza kwalifikata bħall-Kumitat ta' l-EDF, jista' jieħu deċiżjoni differenti f'dan il-perjodu.5. Il-Kumitat għandu wkoll jeżamina l-konsistenza u l-kumplimentarjetà bejn l-għajnuna mill-Komunità u l-għajnuna mill-Istati Membri. Sabiex ikunu żgurati t-trasparenza u l-konsistenza bejn operazzjonijiet ta' kooperazzjoni u titjieb il-kumplimentarjetà bejn l-azzjonijiet tal-Komunità u l-għajnuna bilaterali, il-Kummissjoni għandha tinvolvi sa fejn ikun possibbli lill-Istati Membri rappreżentati fil-pajjiżi u reġjuni msieħba fit-tħejjija tal-programmi ta' attività annwali. Min-naħa tiegħu, kull Stat Membru għandu jgħarraf lill-Kummissjoni b'mod sistematiku dwar l-attivitajiet ta' kooperazzjoni li jkun qed iwettaq, jew bi ħsiebu jwettaq, f'kull pajjiż jew reġjun partikolari.6. Wara l-adozzjoni mill-Kunsill tal-prinċipji ta' finanzjament għall-Faċilità Afrikana tal-Paċi mill-għaxar EDF bħala strument kumplimentari għal fondi disponibbli mill-baġit tal-Komunità sabiex jippermetti lill-Unjoni Afrikana li tieħu t-tmexxija u r-responsabbiltà ta' l-aġenda Afrikana għall-paċi u s-sigurtà u għal organizzazzjonijiet Afrikani (l-Unjoni Afrikana kif ukoll organizzazzjonijiet sotto-reġjonali li jaġixxu taħt il-mandat ta' l-Unjoni Afrikana), sabiex jitħejjew, ikunu ppjanati u jitwettqu operazzjonijiet effettivi għall-appoġġ tal-paċi, il-programm indikattiv ta' l-intra-ACP ser jaħseb għal finanzjament għall-Faċilità Afrikana tal-Paċi. Għandhom japplikaw proċeduri speċifiċi ta' tmexxija:(a) Fuq talba mill-Unjoni Afrikana, aċċettata mill-Kumitat ta' l-Ambaxxaturi ta' l-ACP, għandu jitħejja programm ta' azzjoni li jkopri l-perjodu inizjali 2008-2010. Għandha titwettaq evalwazzjoni fl-2010 li tirrevedi l-modalitajiet tal-Faċilità Afrikana tal-Paċi kif ukoll il-possibbiltajiet ta' sorsi alternattivi ta' finanzjament, inkluż il-finanzjament tal-politika barranija u ta' sigurtà komuni. Dan il-programm ta' azzjoni għandu jispeċifika l-għanijiet imfittxija, il-firxa u n-natura ta' l-interventi possibbli u l-arranġamenti ta' implimentazzjoni, inkluż format miftiehem għal dokumenti ta' sfond u talbiet u għar-rappurtaġġ.(b) Dan il-programm ta' azzjoni għandu jkun diskuss mill-grupp(i) ta' ħidma preparatorju relevanti tal-Kunsill, u approvat mill-Kumitat għall-Paċi u s-Sigurtà qabel ma jkun adottat mill-Kummissjjoni skond il-proċeduri ta' tmexxija stabbiliti fl-Artikolu 10(4);(c) Għandu jkun sussegwentement konkluż ftehim ta' finanzjament bejn il-Kummissjoni u l-Unjoni Afrikana u għandu, meta jkun adottat, jorbot kemm fuq il-Komunità kif ukoll fuq l-Unjoni Afrikana;(d) Kull intervent li għandu jkun implimentat taħt il-ftehim ta' finanzjament għandu jkun soġġett għal approvazzjoni minn qabel mill-Kumitat għall-Paċi u s-Sigurtà;(e) Il-Kummissjoni għandha tħejji rapport ta' attività dwar l-użu tal-fondi għall-informazzjoni tal-Kumitat ta' l-EDF fuq bażi annwali u għat-talba tal-Kumitat ta' l-EDF.Artikolu 11Il-Kumitat tal-Faċilità ta' l-Investiment1. Kumitat (minn hawn il-quddiem imsejjaħ "il-Kumitat IF") li jikkonsisti f'rappreżentanti tal-Gvernijiet ta' l-Istati Membri u ta' rappreżentant tal-Kummissjoni għandu jkun stabbilit taħt l-awspiċji ta' l-EIB.(a) Kull Gvern għandu jinnomina rappreżentant wieħed u sostitut nominat wieħed. Il-Kummissjoni għandha taġixxi bl-istess mod għar-rappreżentant tagħha. In vista taż-żamma tal-kontinwità, il-President tal-Kumitat IF għandu jkun elett minn, u minn fost il-membri tal-Kumitat IF, għal perjodu ta' sentejn. L-EIB għandu jipprovdi lill-Kumitat bis-servizzi segretarjali u ta' appoġġ. Dawk il-membri biss tal-Kumitat IF li huma innominati mill-Istati Membri, jew is-sostituti tagħhom, għandhom jivvotaw;(b) Il-Kunsill, li jaġixxi fuq bażi unanima, għandu jadotta r-regoli tal-proċedura tal-Kumitat IF fuq il-bażi ta' proposta mħejjija mill-EIB wara konsultazzjoni mal-Kummissjoni;(c) Il-Kumitat IF għandu jaġixxi b'maġġoranza kwalifikata. It-tkejjil tas-saħħa tal-voti għandu jkun kif stabbilit fl-Artikolu 8 tal-Ftehim Intern;(d) Il-Kumitat IF għandu jiltaqa' mill-anqas erba' darbiet fis-sena. Laqgħat addizzjonali jistgħu ikunu msejjħa fuq it-talba ta' l-EIB jew tal-membri tal-Kumitat, kif stabbilit fir-regoli tal-proċedura.2. Il-Kumitat IF għandu japprova:(a) Linji gwida dwar l-implimentazzjoni tal-Faċilità ta' Investiment, il-qafas ta' evalwazzjoni ta' l-impatt ta' żvilupp tagħha u proposta għar-reviżjoni tagħhom.(b) l-istrateġiji ta' l-investiment u l-pjanijiet tan-negozju tal-Faċilità, inklużi l-indikaturi ta' prestazzjoni, fuq il-bażi ta' l-għanijiet tal-Ftehim ta' l-ACP-KE u tal-prinċipji wiesa ta l-istrateġija ta' żvulupp tal-Komunità;(c) ir-rapporti annwali tal-Faċilità ta' l-Investiment;(d) kwalunkwe dokument ta' strateġija ġenerali, inklużi rapporti ta' evalwazzjoni, li jirrigwardaw il-Faċilità ta' l-Investiment.3. Barra minn hekk, il-Kumitat IF għandu jwassal opinjoni dwar:(a) proposti sabiex jingħata sussidju ta' l-imgħax taħt l-Artikolu 2(7), u l-Artikolu 4(2), ta' l-Anness II tal-Ftehim ta' l-ACP-KE. F'tali każi, il-Kumitat għandu wkoll iwassal opinjoni dwar l-użu ta' tali sussidju ta' l-imgħax;(b) proposti ta' investiment IF għal kwalunkwe proġett li dwaru il-Kummissjoni tkun tat opinjoni negattiva;(c) proposti oħrajn marbuta mal-Faċilità ta' l-Investiment, ibbażati fuq il-prinċipji ġenerali definiti fil-linji ta' gwida operazzjonali.Barra minn hekk, il-korpi amministrattivi tal-Bank jistgħu, minn żmien għal żmien, jitolbu li l-Kumitat IF jipprovdi opinjoni fuq il-proposti kollha ta' finanzjament, jew fuq ċerti kategoriji ta' proposti ta' finanzjament.4. Għandha tkun ir-responsabbiltà tal-Bank li jippreżenta quddiem il-Kumitat IF fi żmien xieraq kwalunkwi materji li jeħtieġu approvazzjoni jew opinjoni tal-Kumitat IF, kif previst fil-paragrafi 1 u 2. Kwalunkwe proposta ippreżentata mill-Kumitat għal opinjoni għandha ssir b'konformità mal-kriterja u l-prinċipji relevanti stabbiliti fil-linji ta' gwida operazzjonali.5. L-EIB u l-Kummissjoni għandhom jikkoperaw mill-qrib u, fejn relevanti, għandhom jikkordinaw l-operazzjonijiet rispettivi tagħhom. B'mod partikolari:(i) L-EIB għandu jħejji u jirrevedi b'mod konġunt mal-Kummissjoni l-linji gwida dwar l-implimentazzjoni tal-Faċilità ta' Investiment imsemmija fil-paragrafu 2(a);(ii) l-EIB għandu jitlob l-opinjoni tal-Kummissjoni minn qabel dwar strateġiji ta' investiment, pjanijiet ta' negozju u dokumenti ta' politika ġenerali;(iii) L-EIB għandu jitlob il-fehma tal-Kummissjoni fil-fażi ta' evalwazzjoni ta' proġett dwar il-konformità ta' proġetti fis-settur pubbliku jew dak finanzjarju ma' l-istrateġija ta' kooperazzjoni tal-pajjiż jew reġjun relevanti jew, skond kif ikun il-każ, ma' l-għanijiet ġenerali tal-Faċilità ta' Investiment;(iv) l-EIB għandu wkoll jitlob il-kunsens tal-Kummissjoni fil-fażi ta' evalwazzjoni dwar kwalunkwe proposta mressqa lill-Kumitat IF għal sussidju fuq l-imgħax, dwar il-konformità tagħha ma' l-Artikolu 2(7) u l-Artikolu 4(2) ta' l-Anness II tal-Ftehim tal-ACP-KE u mal-kriterji definiti fil-linji ta' gwida operazzjonali tal-Faċilità ta' l-Investiment.Il-Kummissjoni għandha tkun meqjusa bħala li tkun ippreżentat opinjoni favorevoli dwar, jew li tkun qablet ma' proposta, sakemm hija ma tkunx innotifikat opinjoni negattiva dwar tali proposta, fi żmien ġimgħatejn minn wara l-preżentazzjoni tal-proposta. F'dak li jirrigwarda l-opinjonijiet għal proġetti tas-settur finanzjarju jew pubbliku kif ukoll kunsens dwar sussidji fir-rati ta' l-imgħax, il-Kummissjoni tista' titlob li titressaq il-proposta tal-proġett finali għall-opinjoni jew l-approvazzjoni tagħha ġimgħatejn qabel din tintbagħat lill-Kumitat ta' l-IF.6. L-EIB m'għandux jipproċedi b'xi azzjoni msemmija fil-paragrafu 2 sakemm il-Kumitat IF ma jkunx ippreżenta opinjoni favorevoli.B'segwiment ta' opinjoni favorevoli tal-Kumitat IF, l-EIB għandu jiddeċiedi fuq il-proposta skond il-proċeduri tiegħu stess. Partikolarment, huwa jista' jiddeċiedi, minħabba ċirkostanzi ġodda, li ma jipproċedix bil-proposta. L-EIB għandu perjodikament jinforma lill-Kumitat IF u lill-Kummissjoni bil-każi ta' meta huwa jiddeċiedi li ma jipproċedix.Għal self mir-riżorsi tiegħu u għal investimenti IF li dwarhom l-ebda opinjoni mill-Kumitat IF ma hija meħtieġa, l-EIB għandu jiddeċiedi skond il-proċeduri tiegħu u, fil-każ tal-Faċilità, bi qbil mal-linji ta' gwida u tal-istrateġiji ta' l-investiment approvati mill-Kumitat IF.Minkejja opinjoni negattiva tal-Kumitat IF dwar proposta għall-għoti ta' sussidju fuq l-imgħax, il-Bank jista' jipproċedi bis-self f'dak il-każ mingħajr il-benefiċċju tas-sussidju ta' l-imgħax. L-EIB għandu perjodikament jinforma lill-Kumitat IF u lil-Kummissjoni f'kull okkażjoni li fiha huwa hekk jiddeċiedi li jipproċedi.L-EIB jista, bla ħsara għall-kondizzjonijiet stabbiliti fil-linja ta' gwida operazzjonali, u l-kondizzjoni li l-għan essenzali tas-self jew tal-Faċilità ta' l-Investiment dwar l-investiment f'dak il-każ jibqgħu mingħajr tibdil, jiddeċiedi li jimmodifika t-termini tas-self jew ta' l-investiment mill-Faċilità ta' l-Investiment li dwarhom il-Kumitat IF ikun ippreżenta opinjoni favorevoli permezz tal-paragrafu 2 jew ta' xi self li dwaru il-Kumitat ikun ippreżenta opinjoni favoreveoli dwar is-sussidji ta' l-imgħax. Partikolarment, l-EIB jista' jiddeċiedi li jżid l-ammont tas-self jew ta' l-investiment tal-Faċilità ta' l-Investiment sa 20%.Tali żieda tista', għal proġetti bis-sussidji ta' l-imgħax riferuti fl-Artikolu 2(7)(a) ta' l-Anness II tal-Ftehim ta' l-ACP-KE, tirriżulta f'żieda proporzjonali fil-valur tas-sussidju ta' l-imgħax. L-EIB għandu perjodikament jinforma lill-Kumitat IF u lil-Kummissjoni f'kull okkażjoni li fiha huwa hekk jiddeċiedi li jipproċedi. Għal proġetti li jaqgħu taħt l-Artikolu 2(7)(b) ta' l-Anness II tal-Ftehim ta' l-ACP-KE, jekk żieda fil-valur tas-sussidju tkun mitluba, il-Kumitat IF għandu jkun meħtieġ li jwassal opinjoni qabel ma' l-EIB jipproċedi.7. L-EIB għandu jamministra l-Investimenti mill-Faċilità ta' l-Investiment u tal-fondi kollha li jkollu b'akkont ta' l-imsemmija Faċilità ta' l-Investiment bi qbil ma' l-għanijiet tal-Ftehim. Huwa jista', partikolarment, jieħu sehem fl-organi amministrattivi u ta' superviżjoni ta' persuni legali li fihom il-Faċilità ta' l-Investiment tkun investiet, u jista' bħala kompromess, iwarrab u jommodifika id-drittijiet miżmuma b'akkont tal-Faċilità ta' l-Investiment.TITOLU IVDISPOSIZZJONIJIET FINALIArtikolu 12Ħtiġijiet ta' sorveljanza u rappurtaġġ dwar il-progressFl-implimentazzjoni ta' l-assistenza ta' l-EDF1. Il-Kummissjoni u l-EIB għandhom jassiguraw kordinazzjoni u koperazzjoni mill-qrib fil-forniment ta' għajnuna Komunitarja lill-Istati ACP. Il-Kummissjoni u l-EIB għandhom jissorveljaw, kull wieħed sal-punt sa fejn jirrigwarda lilu, l-użu ta' assistenza ta' l-EDF mir-riċevituri.2. L-EIB għandu jinforma perjodikament lill-Kummissjoni dwar l-implimentazzjoni tal-proġetti ffinanzjati mir-riżorsi ta’ l-għaxar EDF li huwa jamministra, billi jsegwi l-proċeduri stabbiliti fil-linji gwida tal-Faċilità ta’ l-Investiment.3. Il-Kummissjoni għandha teżamina l-progress imwettaq fl-implimentazzjoni ta' l-għaxar EDF u għandha tressaq lill-Kunsill rapport annwali dwar l-implimentazzjoni u r-riżultati u, sa fejn ikun possibbli, ir-riżultati u l-impatti ewlenin ta' l-assistenza. Dan ir-rapport għandu jintbagħat ukoll lill-Parlament Ewropew, lill-Kumitat Ekonomiku u Soċjali u lill-Kumitat tar-Reġjuni. Għandu jkun fih tagħrif dwar is-sena ta' qabel, dwar il-miżuri finanzjati, ir-riżultati ta' eżerċizzji ta' sorveljanza u evalwazzjoni, l-involviment ta' l-imsieħba relevanti, u l-implimentazzjoni ta' impenji u ħlasijiet, maqsuma skond il-pajjiżi, ir-reġjuni u s-setturi ta' kooperazzjoni. Għandu jevalwa r-riżultati ta' l-assistenza, juża, sa fejn ikun possibbli, indikaturi speċifiċi u li jistgħu jitkejlu tar-rwol tagħha fil-konformità ma' l-għanijiet tal-Ftehim ta' l-ACP-KE. Għandha tingħata attenzjoni partikolari lil setturi soċjali u progress lejn il-kisba ta' l-għanijiet ta' l-Iżvilupp tal-Millennju. L-EIB għandu bl-istess mod jipprovdi lill-Kumitat IF b'tagħrif f'dak li jirrigwarda l-progress lejn l-oġġettivi tal-Faċilità ta' Investiment. Wara l-Artikolu 6b ta' l-Anness II tal-Ftehim ta' l-ACP-KE, il-prestazzjoni globali tal-Faċilità ta' Investiment għandha tkun soġġetta għal reviżjoni konġunta fit-terminu medju u dak aħħari ta' l-għaxar EDF.4. Il-Kummissjoni għandha tipprovdi lill-Kunsill fl-2010 bi proposta għar-reviżjoni globali ta' prestazzjoni li għandha titwettaq. Din ir-reviżjoni għandha tevalwa l-prestazzjoni finanzjarja, b'mod partikolari l-grad ta' realizzazzjoni ta' l-impenji u l-iżborsi kif ukoll tal-prestazzjoni kwalitattiva u b'mod partikolari r-riżultati u l-impatt, imkejla f'termini ta' progress lejn il-kisba ta' l-għanijiet ta' żvilupp tal-millennju.Artikolu 13Evalwazzjoni1. Il-Kummissjoni u l-EIB għandhom, f'assoċjazzjoni ma' l-esperti mill-Istati Membri fejn xieraq, u kull wieħed sal-punt li jirrigwarda lilu, jevalwaw regolarment ir-riżultati ta' l-implimentazzjoni tal-politiċi u programmi ġeografiċi u tematiċi u tal-politiki settorali u l-effettività tal-programmazzjoni, fejn xieraq permezz ta' evalwazzjonijiet esterni indipendenti, sabiex ikun aċċertat jekk l-għanijiet intlaħqux u jippermettulha li tifformula rakkomandazzjonijiet bil-ħsieb li jitjiebu l-operazzjonijiet futuri. Għandha tingħata attenzjoni partikolari sabiex tkun żgurata l-koerenza tal-politika ta' żvilupp Komunitarju u għal setturi soċjali u progress imwettaq lejn il-kisba ta' l-għanijiet ta' żvilupp tal-millennju.2. Il-Kummissjoni għandha tibgħat ir-rapporti tal-pajjiżi u reġjuni lill-Parlament Ewropew u lill-Kumitat ta' l-EDF għall-informazzjoni. Stati Membri jistgħu jitolbu li jiddiskutu evalwazzjonijiet speċifiċi fil-Kumitat ta' l-EDF. Ir-riżultati għandhom jintużaw fit-tfassil ta' programmi u l-allokazzjoni ta' riżorsi.3. Il-Kummissjoni għandha tinvolvi l-partijiet interessati kollha relevanti, inkludi atturi mhumiex statali, fil-fażi ta' evalwazzjoni ta' l-assistenza Komunitarja provduta.Artikolu 14Id-dħul fis-seħħDan ir-Regolament jidħol fis-seħħ fil-jum ta’ wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea.Għandu jkun applikabbli għall-istess perjodu bħall-Ftehim Intern.Magħmul fi Brussell,Għall-KunsillIl-President [1] ĠU L 317, 15.12.2000, p. 3.[2] ĠU L 209, 11.8.2005, p. 27.[3] ĠU L 247, 9.9.2006, p. 32.[4] [...][5] [...][6] ĠU L 247, 9.9.2006, p. 22.[7] ĠU L 163, 2.7.1996, p. 1. Regolament emendat mir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).[8] ĠU L […], […], p. […].[9] ĠU L […], […], p. […].[10] ĠU L 156, 18.6.2005, p. 19.[11] ĠU L 247, 9.9.2006, p. 30.[12] ĠU C 46, 24.2.2006, p. 1.[13] ĠU L […], […], p. […].[14] ĠU L 314, 30.11.2001, p. 1.